Diari Oficial de la Generalitat Valenciana


Sumari del DOGV 3959, del 14-03-2001 (2001/1804)

RESOLUCIÓ de 9 de febrer de 2001, de la Direcció General de Pesca i Comercialització Agrària, per la qual s'autoritza a Alevines del Mediterráneo, SL, la instal·lació d'un establiment de granja marina al terme municipal de Sagunt (València).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3959

Data del DOGV
:   14-03-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1804


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 9 de febrer de 2001, de la Direcció General de Pesca i Comercialització Agrària, per la qual s'autoritza a Alevines del Mediterráneo, SL, la instal·lació d'un establiment de granja marina al terme municipal de Sagunt (València). [2001/Q1804]
  
Vist l'expedient instruït a instància del senyor José Luis García Ibáñez Calabuig, en representació d'Alevines del Mediterráneo, SL, sobre l'autorització administrativa per a la instal·lació d'un establiment de granja marina a la zona de servei del Port de Sagunt (València).
  
Aquesta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a la zona de servei del Port de Sagunt, terme municipal de Sagunt (València), segons l'acord d'atorgament de concessió administrativa subscrit el dia 12 d'abril de 2000 pel Consell d'Administració de l'Autoritat Portuària de València.
  
Segon
  
L'establiment ocuparà una parcel·la de 2.628 metres quadrats destinada al preengreixament d'orada i llobarro.
  
El disseny de l'establiment serà, tal com s'especifica en el projecte visat el 31 de desembre de 1999, sobre projecte bàsic de piscifactoria; el projecte visat el 6 d'abril de 2000 sobre projecte bàsic d'execució de piscifactoria (aprovat per l'autoritat portuària el 31 de gener de 2001) i el projecte visat el 6 de juliol de 2000, sobre instal·lacions que s'ubicaran en la piscifactoria. Qualsevol variació dels projectes esmentats que es produïsca durant la realització inicial o modificacions futures haurà de comunicar-se a la Conselleria d'Agricultura, Pesca i Alimentació, a fi d'emetre l'autorització corresponent.
  
Tercer
  
En l'establiment piscícola, del tipus granja marina, segons el que s'estableix en l'article 41 de la Llei de la Generalitat Valenciana 9/1998, de 15 de desembre, s'autoritza el conreu (preengreixament) de les espècies següents: orada (Sparus sp.) i llobarro (Dicentrarchus labrax). La producció estimada serà de 3.000.000 d'unitats anuals, amb una biomassa de 90 tones.
  
Quart
  
Es compliran les condicions i prescripcions de les resolucions següents:
  
- Resolució de 27 d'octubre del 2000, de declaració d'impacte ambiental, de la Conselleria de Medi Ambient.
  
- Resolució de 12 d'abril de 2000, de l'atorgament de concessió administrativa a Alevines del Mediterráneo, SL, en la zona de servei del Port de Sagunt, per part del Consell d'Administració de l'Autoritat Portuària de València.
  
- Resolució de 6 de febrer de 2001, d'autorització de vessament d'aigua al mar de la Direcció General d'Educació i Qualitat Ambiental.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses per mitjà de les resolucions mencionades en l'apartat quart d'aquesta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de conreu s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicaran als serveis territorials de la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la conselleria.
  
Vuité
  
Els organismes competents podran inspeccionar la marxa de les obres que es realitzaran, així com el funcionament de l'establiment. El titular queda obligat a permetre l'entrada dels inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
Aquest establiment quedarà afectat per allò que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana. Caldrà notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques com jurídiques, i de les que formen part d'aquestes.
  
b) El cessament de l'activitat.
  
c) Les ajudes públiques concedides a l'establiment i la finalitat d'aquestes.
  
d) Els canvis de domicili o raó social i del número d'identificació social.
  
Onze
  
L'empresa Alevines del Mediterráneo, SL, queda registrada amb el número 020 d'establiments de conreus marins, d'acord amb el que s'estableix en l'article 55 de la Llei de la Generalitat Valenciana 9/1998, de 15 de desembre.
  
Aquesta resolució no posa fi a la via administrativa i contra ella es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes, comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.